**Мақсаты:** Баланың оқуына, мінез – құлқының дұрыс қалыптасуына, өз ортасымен қарым – қатынас жасауына отбасы тәрбиесінің және мектептің ықпалы. Балаларды кибербуллингтен және интернет кеңістігіндегі қауіпті көздерден қорғау алгоритмі.

**Міндеттері:** Ата-аналардың мектеппен, мұғаліммен тығыз байланысын арттыру, балаларын білімге, мейірімділікке, ұстамдылыққа тәрбиелеудің жолдарын көрсету. Бала тәрбиелеу саласының аз да болса жоғарылауына ықпал ету.

**Қажетті құрал-жабдықтар:**  Үлестірме қағаздар, А4 формат, қалам, доп, маркерлер және т.б.

**Әдістері:** кеңесу, сұрақ – жауап, пікірлесу, психологиялық жаттығулар.

 **БАҒДАРЛАМАСЫ:**

1. «Танысу» жаттығуы;
2. Ой жинақтау;
3. «Үй, жол, жылан, бокал, шалбар және орамал» диагностикасы;
4. Сауалнама «Сіз қандай ата – анасыз?»
5. Кибербуллинг туралы бейнекөрсетілім
6. Қорытынды.

**ЖИНАЛЫС БАРЫСЫ:**

**Мұғалім сөзі:**Сәлеметсіздер ме, құрметті ата-аналар! Бүгінгі біздің «Баланы жастан...» атты жиналысымызға хош келдіңіздер! Ата-ананың тілегі – баласының жақсы адам болуы, еңбексүйгіштігі, оқу мен еңбектегі табыстары.

***Баланы жастан бақпасаң,***

***Жамандықтан қақпасаң,***

***Қадірден жұрдай қасқа боп,***

***Кешкенің өмір босқа тек.*** – дегендей, баланың ыстық суығына күймейтін, жақсылығына сүйінбейтін ата-ана жоқ шығар. Бүгінгі ұл ертеңгі әке, ол әкеге қарап өседі. Бүгінгі қыз ертеңгі ана, ол шешеге қарап өсіп, бой түзейді. Балаға білім, тәрбие беруде басты тұлға ұстаз болса оны жалғастырушы, демеуші – ата-ана.

1. **«Танысу» жаттығуы:**

Ата-аналар шеңбер бойымен тұрып, әрқайсысы кімнің анасы екенін және өзінің есімінің бас әріпінен басталатын сын есімді кезекпен айтып шығады.

***Талқылау:*** Қандай әсер алдыңыздар? Не қиындық келтірді.

1. **Ой жинақтау:**

Үш қатарға отырған ата – аналарға тақырып беріледі.

Ата-аналар сол бойынша өз ойларын ортаға салады.

*Оң жақ қатар.* Баланың сапалы білім алуы үшін ата-ана тарапынан жасалатын жағдайлар.

*Ортаңғы қатар.* Балаларды теріс әрекеттері үшін жазалаудың түрлері.

*Сол жақ қатар.* Бала үшін мұғалім мен ата-ана арасында қандай байланыс болу керек.

**3. «Үй, жол, жылан, бокал, шалбар және орамал» диагностикасы**

Ата-аналарға мынандай ережелерді қадағалап отырып сурет салатындығы ескертіледі:

* Бұл жұмыста Сіздер өз бейсаналарыңыздың хатшысы іспеттес боласыздар, сол себепті де еш ойланбай, қорықпай, берілген тапсырманы тездетіп орындауға тырысыңыздар.
* Сурет салу тапсырылғанда, «Қалай саламын? Суреттер қандай болу керек?» деп сұрауға болмайды: өз қалауларыңыз бен шешімдеріңіз бойынша салу керек.
* Суреттерді тез салу керек, өйткені оларды салуға уақыт өте аз беріледі.
* Суреттерді салғанда, басқалардың суреттеріне қарауға болмайды.

Осыдан кейін ата-аналарға үй, жол, жылан, шарап ішетін бокал, шалбар мен әйелдердің басына тағатын орамалды кезекпен салуға тапсыру керек: әр затты салуға мейлінше аз уақыт беріп (5-10 сек), ата-аналарды асықтырып, жұмыстарын жеделдетіп отырған жөн.

Ата-аналар салынып біткен суреттерін бір-біріне көрсеткеннен кейін, оқытушы олардың мынандай мағына білдіретіндігін айтады:

***Үй*** – адамның өзін-өзі бағалау деңгейін көрсетеді.

Үйдің суреті кең әрі биік болса, онда бұл ата-ана өзін-өзі бағалау деңгейі жоғары деп есептеуге тұрарлық.

Үйдің есік-терезелері бар болса онда бұл студент – қарым-қатынасқа ашық адам.

Үйдің есігі ашық болып немесе оның тұтқасы бар болатын юолса, бұл жәйт ата-ананың қонақжай екендігін білдіреді.

***Жол*** – адамның қарым-қатынасқа қандай деңгейде араласатындығының айғағы.

Жол кең, әрі үйдің есігінен басталатын болса, бұл адамның қарым-қатынасқа бейім және қонақжай екендігін көрсетеді.

Жол тар немесе үйдің қасынан (үйге бұрылмай) өтіп жатса, онда бұл жәйт адамның қарым-қатынасқа оңай кірісіп кетпейтіндігін білдіреді.

***Жылан*** – «Басқа адамдардың мен туралы пікірі қандай?» деген сұраққа өзіңіздің қалайша жауап беретініңіздің айғағы.

Жылан үй жаққа қарап тұрса әрі оның айрық тілі аузынынан көрініп тұрса, онда Сіз «Басқалардың мен туралы пікірі жақсы емес: олар күні бойы мені жамандаудан басқа іспен айналыспайды екен» деген ойдасыз.

Жылан үй жаққа қарап тұрмаса, онда, онда Сіз «Басқалардың мен туралы ойы жаман емес» деген ұстанымдасыз.

***Бокал*** – адамның ішімдікке деген көзқарасын білдіреді.

Бокалдың суреті кішкене болып, оның іші бос болса, онда мұны салған адамның ішімдікке немқұрайды болғаны.

***Шалбар мен орамал*** – ата-аналардың түсінігіндегі ер адамдар мен әйелдердің дәрежесін көрсетеді.

Шалбардың суреті орамалдан биік тұрса, онда ата-ана өмірде ер адамды әйелдерден жоғары санайды деген сөз.

4. **Сауалнама: "Сіз қандай ата - анасыз?"**

**Балаңыздың аты – жөні:**

**Ата –ананың аты – жөні:**

1.Сіздің балаңыз мектепке баруды ұната ма?

2.Кез – келген ісіңізді тастай салып, баламен айналыса аласыз ба?

3. Балаңыздың жасына қарамай, онымен ақылдаса аласыз ба?

4. Балаңызбен қарым – қатынас барысында жасаған қателеріңізді мойындайсыз ба?

5. Өз қателігіңіз үшін балаңыздан кешірім сұрайсыз ба?

6. Балаңыздың ісі ашуландырған кезде, өзіңізді ұстап, ашуды жене аласыз ба?

7. Балаңыздың орнына өзіңізді қоя аласыз ба?

8. Бір сәтте сізге мейірімді адам деп сенуге болады ма?

9. Өзіңіздің басыңыздан өткен балалық шағыңыздан ескерілетін жағдай айтасыз ба?

10. Балаңыздың жүрегін жарақаттайтын сөздерді, сөйлем тіркестерін атамауға тырысасыз ба?

11. Балаңызға уәде беріп, жақсы мінез – құлқын ескере отырып, уәдеңізді орындайсыз ба?

12. Балаға қалаған ісін жасауға, өзін ұстауға кедергі жасамай бір күн еркіндік бересіз бе?

13. Басқа бала сіздің балаңызға дөрекілік көрсетсе, себепсіз ренжітсе көңіл аудармайсыз ба?

14. Балаңыздың көз жасы, дөрекі еркелеуі уақытша екенін білесіз, соған қарсы тұра аласыз ба?

**Жауабы:**

1. Әрқашан жасаймын, келісемін – 3 ұпай

2. Кейде ғана келісемін – 2 ұпай

3. Келіспеймін – 1 ұпай

• 0-16 - Бала тәрбиесі - сіз үшін үлкен проблема. Бала тұлғасын дұрыс қалыптастыру үшін педагог немесе психолог мамандардың көмегіне сүйеніңіз.

• 17-30 - Балаға қамқорлық жасау - бірінші кезектегі маңызды іс. Сіздің бойыңызда тәрбиелік қабілет бар, тәжірибеде әрқашан бір қалыпты, бір бағыттағы мақсатпен әрекет етесіз. Кейде қатал, кейде мүлдем жұмсақсыз. Сізге жауапкершілікпен ойлану керек.

• 31-39 - Бала сіздің өміріңіз үшін ең құнды болғаны. Сіз балаңызды тек түсініп қана қоймай, әрі ойын тануға, сыйлы көзбен қарауға тырысасыз.

**5. Кибербуллинг туралы бейнекөрсетілім**

**6.Қорытынды:**

**І тоқсан қорытындысы**

**Тазалық, мектеп формасы.**

***Ата-анаға көз қуаныш,***

***Алдына алған еркесі.***

***Көңіліне көп жұбаныш,***

***Гүлденіп ой-өлкесі,*** — деп Абай атамыз ата-ананың қуанышы, гүлденген үміт-арманы тек перзент сүю, оны тәрбиелеу екендігін айтқысы келген екен. Ендеше, ата-аналар, қолымыздағы алтынымызды жақсылап тәрбиелейік және біздер оларға үлгі болар бейне екендігімізді ұмытпайық. Адам да өсімдік сияқты, күтілмесе жайнап өспейді дейді. Сондықтан да мына жайттарды есімізде ұстайық.

1. Балаға жан және дене өзгерістерінің байланыстарын табуға көмектесу.
2. Балаға маман тарапынан тағылған мін, ескертулерді шын пейілмен түсіну және түсіндіру.
3. Баланы ағза қызметінің қалыптасуымен мұқият таныстыру.

**Оқушылардың аналарына жасаған сыйлықтарын үлестіру.**